stanford-oval/wikipedia huggingface dataset:
Kastsjukovitšy
Aiheesta muualla

Lyhyt kuvaus kaupungista (englanniksi) (BYcity.org)
Kastsjukovitšyn kaupunkikartta (venäjäksi) (BYcity.org)
WikiMapia karttalinkki Kastsjukovitšyn kaupungista ympäristöineen, kohteiden selitykset pääosin (englanniksi) tai (venäjäksi)
Neuvostoliiton aikaista topografiakarttaa 1:100 000 ja 1:200 000 alueesta (venäjäksi)
Kastsjukovitšyn piirin perustietoja ja kartta (Arkistoitu – Internet Archive) (venäjäksi) (emaps-online.com)
Kastsjukovitšyyn keskittyvä kaupunkiportaali (Arkistoitu – Internet Archive) (venäjäksi) (kostforum.na.by)
Tietoa piirin palveluista ja kuvia rakennuksista[vanhentunut linkki] (venäjäksi) (region.mogilev.by)
Valko-Venäjän juna-aikatauluja (Arkistoitu – Internet Archive) (venäjäksi)
Kaukokulkeumana levinneen cesium-137:n aiheuttama aktiivisuus Kastsjukovitšyn lounaispuolella sijaitsevan Tšernobylin voimalan ympäristössä.
Matalusjoki

| Matalusjoki |
| --- | --- |
Alkulähde:  Pinsiönkankaan lähteet  61°34.355′N, 23°26.548′E 
Laskupaikka:  Nokian Myllykylän Jokisjärvessä  61°31.325′N, 23°19.713′E
Pituus:  11,5  km
Alkulähteen korkeus:  46,5  m
Valuma-alue:  49,2  km²
Matalusjoki  eli Pinsiönjoki  on Pirkanmaalla Nokialla 11,5 kilometriä  (13 km ) pitkä joki, joka laskee Jokisjärveen sen itäpuolelta noin 5 kilometriä Siuron Siuronkoskesta yläjuoksulle päin. Joki toimii Hämeenkyrön ja Nokian välisenä rajajokena noin 5 kilometrin matkalla. Matalusjoki on Matalusjoen valuma-alueen laskujoki ja se kuuluu Ikaalisten reitin valuma-alueella Mahnalanselän alueeseen, joka laskee Kokemäenjoen vesistössä Kokemäenjoen alueeseen. Koko vesistön laskujoki on Kokemäenjoki, joka purkaa vetensä Selkämereen Eurajoensalmessa Eurajoen kunnassa.
Nimitys

Matalusjoen nimeä käytetään paikallisesti joen alajuoksulla ja Pinsiönjoen nimeä joen yläjuoksulla, joka saavat vetensä Pinsiön pohjoisosista. Nimitys vaihtuu Pertunvaaranojan eli Pertunkorvenojan kohdalla. Toisinaan jokea kutsutaan yhdistelmänimellä Pinsiön-Matalusjoki.
Joen alajuoksun nimitys on peräisin nimistötutkimuksen havaitsemasta perinteisestä joki-järvi-yhteydestä, jossa Matalusjärvi ja Matalusjoki ovat toisiinsa kytköksessä. Matalusjärveä eli Iso-Matalusta ei enää ole, koska se on kuivatettu pelloksi ja suometsäksi. Sen läheisyydessä sijaitseva Pikku-Matalus on sen pienempi kaima, jonka sivuitse joki laskee.
Valuma-alue

Matalusjoen valuma-alue ulottuu Hämeenkyrön, Nokian ja Ylöjärven alueille. Joki saa alkunsa Ylöjärven puolelta useasta Pinsiön­kankaan lähteestä ja Julkunmäen rinteiden juurelta alkavista puroista, jotka kaikki kuuluvat Hämeenkankaan harjujaksoon. Valuma-alueen pinta-ala on 49 km² ja sen järvisyys on 0,88 %.
Joen valuma-aluetta on helpompi kuvailla lähtemällä liikkeelle joen suistosta ja etenemällä kohti latvoja. Joen suu laskee Jokisjärven pohjoisosaan. Nokian ja Hämeenkyrön välinen raja seuraa joen alajuoksun uomaa tai paikoin joen entistä oikaisematonta uomaa Iso-Matalukselle saakka. Tämän jälkeen joki virtaa ainoastaan Nokian puolella lukuun ottamatta latvahaaroja, joista osa saa alkunsa Ylöjärven puolelta.
Alajuoksulla on parin kilometrin pituisella osuudella koskia ja joki mutkittelee uurtamassaan notkossa. Pikku-Matalus on pieni järvi, jota joki sivuaa matkallaan alaspäin. Pikku-Matalukseen on johdettu läntisen Heinijärven laskuoja, joka on kaivettu virtaamaan myös Heinilammin läpi. Hieman pohjoisempana sijaitsee Iso-Matalus, joka on kuivatetun järven pohjaa. Joki on kaivettu kulkemaan sen yli suoraa ojaa myöten. Tähän ojaan laskee läntinen Hangaslampi, joka on yhteydessä itäiseen Hangaslampeen. Ylempänä Ala-Pinsiössä jokeen yhtyy oikealta Blummanoja, jonka kautta laskevat Toivasjärven, Korpijärven ja Nuijalammin vedet. Kilometri yläjuoksulle päin jokeen yhtyy oikealta Pertunkorvenoja, joka tuo vettä Hämeenkankaan Julkunmäeltä ja Kivikeskulta asti.
Pinsiössä joen nimi muuttuu Pinsiönjoeksi. Siihen yhtyy täällä eri suunnilta useita ojia. Oikealta siihen yhtyy Okslamminoja, joka tuo Oksilammin kautta tai sen alapuolelta metsä- ja pelto-ojien vesiä lännestä. Yläjuoksulla pehmeään maahan kaivautuneet ojien uomat halkovat Ylä-Pinsiön pelto- ja metsämaita. Täällä sijaitsevat joen lähteet Hämeenkankaan Pinsiön kankaalla. Uomiin yhtyvät myös Iso Lehmijärven, Pikku Lehmijärven ja Vähä-Kaitan laskuojat. Viimeksi mainitut järvet ja niiden latvavedet sijaitsevat Hämeenkyrön puolella.
Luonto ja vedenlaatu

Koko Pinsiön-Matalusjoki on valtakunnallisessa pienvesi-inventoinnissa luokiteltu arvokkaaksi kohteeksi ja se onkin liitetty Natura 2000 -verkostoon. Joessa elää uhanalainen jokihelmisimpukka eli raakku, jota esiintyy Etelä-Suomessa vain täällä ja Ruonanjoessa. Matalusjoessa sen esiintymisalue on joen alajuoksun kaksi kilometriä pitkä koskiosuus. Jokihelmisimpukka on luonnonsuojelulain 47§ ja luonnonsuojeluasetuksen mukaan erityisesti suojeltava laji. Raakku on hapekkaiden, viileiden, puhtaiden ja riittävästi virtaavien jokien ja purojen simpukka, jota uhkaavat monet esimerkiksi maatalous, pohja- ja pintavesien hyödyntäminen, maa-ainesotto ja haja-asutusten päästöt. Veden happamuutta ilmaiseva pH-luku tulee pysytellä 6-7 välillä. Näiden seikkojen vuoksi Pirkanmaan ympäristökeskus seuraa jokiveden laatua jatkuvasti. Raakku tarvitsee lisääntymisensä toukkavaiheessa isännäksi lohikaloja, sillä toukat kiinnittyvät näiden kiduksiin. Kalojen liikuessa virtauksia ylös ja alas, on simpukalla mahdollisuus itsekin liikkua. Tämän vuoksi Matalusjoessa elävä purotaimen on simpukalle elinehto.
Eri luontotyypeistä on Pinsiön-Matalusjoessa edustettuina pikkujokien ja purojen vesikasvillisuus, monet lähteet ja niiden lähdesuot sekä pohjoiset (boreaaliset) lehdot. Joen alkukohdan lähdelehto kuuluu valtakunnalliseen lehtojensuojeluohjelmaan ja osa alueesta on rauhoitettu yksityiseksi luonnonsuojelualueeksi. Harjunotkelmassa rehottava lehtokorpi ja purossa elävät raakku ja purotaimen ovat suojelun pääkohteita. Joessa elää myös silmälläpidettävä saukko.
Pinsiönjoen vedenlaatu on yläjuoksulla sijaitsevan mittapadon kohdalla hyvä. Vesi on siellä kirkasta ja väritöntä. Veden happipitoisuus on korkea, typpipitoisuus korkeahko ja fosforipitoisuus alhainen. Haja-asutuksesta peräisin olevia ulosteperäisiä bakteereja esiintyy pieninä määrinä myös yläjuoksulla. Alajuoksulla vedenlaatu yläjuoksua merkittävästi heikompi. Vesi on Pinsiönjoessa Rajalan maantiesillan kohdalla väriltään ruskeaa ja sameaa. Veden ravinnetaso on muuttunut korkeaksi ja se vaihtelee sääolosuhteista riippuen. Myös ulosteperäisten bakteerien määrä on korkeampi kuin yläjuoksulla. Alajuoksulla vedenlaatu vaihtelee tyydyttävästä välttävään.
Kalastus

Hämeen TE-keskus on vuonna 2003 määrittänyt Pinsiö-Matalusjoen lohi- ja siikapitoiseksi joeksi, jolloin onkiminen, pilkkiminen ja viehekalastus on kalastuslain mukaisesti kielletty joen koski- ja virtapaikoissa. Joki on välillä ollut laajemminkin kotitarve- ja urheilukalastukselta kiellettyä aluetta. Nykyinen tilanne kannattaa varmistaa kalastukunnalta.
Historia

Jokea ja sen sivu-uomia on perattu useaan otteeseen peltojen kuivatustarpeisiin.
Aiheesta muualla

Leskinen, Aarre: Matalusjoki (Arkistoitu – Internet Archive), valokuva
Nokian Uutiset: Jokihelmisimpukan ja taimenen kannat kartoitetaan Pinsiö-Matalusjoella (Arkistoitu – Internet Archive), 2012
Nokian kaupunki: Natura-alueet (Arkistoitu – Internet Archive)
YLE: Kalastuskielto tukee taimenkantaa Matalusjoella, 2010
Nykänen,Arja: Jokihelmisimpukan suojelua edistävät viljelytoimet Pirkanmaalla, 2002
Valovirta, Ilmari & Tuulenvire, Pekka & Englund, Vili: Jokihelmisimpukan ja sen elinympäristön suojelun taso LIFE-luonto projektissa (Arkistoitu – Internet Archive), Helsingin yliopisto, 2003
(35.5)
Matyáš Kantner

| Matyáš Kantner> Henkilötiedot |
| --- | --- |
Syntynyt: 20. kesäkuuta 1998 (ikä 26) Plzeň, Tšekki
Kansalaisuus:   Tšekki
Jääkiekkoilija
Lempinimi:  Kanttori
Pelipaikka:  oikea laitahyökkääjä
Maila:  vasen
Pituus:  192 cm
Paino:  91 kg
Seura
Seura:  KalPa
Sarja:  SM-liiga
Pelinumero:  93
Pelaajaura
Pääsarjaura:  2017–
Aik. seurat:  HC Plzeň (ČEL) HC Litoměřice (CZE-2) BK Mladá Boleslav (ČEL)
Matyáš Kantner (s. 20. kesäkuuta 1998 Plzeň, Tšekki) on tšekkiläinen jääkiekkoilija, joka pelaa SM-liigajoukkue KalPassa. Hän on pelipaikaltaan vasen laitahyökkääjä.
Ura > Maajoukkueura

Kantner pelasi alle 18-vuotiaiden MM-kilpailuissa vuonna 2016. Hän pelasi myös Ivan Hlinkan muistoturnauksessa vuonna 2015. Kantner edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti pronssia. Kantner pelasi myös World Junior A Challengessa vuonna 2015. Yhteensä hän on pelannut kolme nuorten ja 35 poikien maaottelua.
Tšekin A-maajoukkueessa Kantner on pelannut seitsemän ottelua ilman tehopisteitä. Hän teki A-maajoukkuedebyyttinsä 27. huhtikuuta 2024 Bratislavassa pelatussa harjoitusottelussa Slovakiaa vastaan. Kantner merkittiin Tšekin nelosketjun vasempaan laitaan Jáchym Kondelíkin ja Jakub Rychlovskýn viereen.
Pelityyli

KalPan urheilutoimenjohtaja Anssi Laineen mukaan Kantner tuo kokoa ja voimaa maalin eteen ja hänellä on iso potentiaali maalintekoon.
Saurimo

| Saurimo |
| --- | --- |
 Saurimon kaupunginhallinnon päämaja
 Saurimo
 Koordinaatit: 9°39′S, 20°24′E 
Valtio:  Angola
Maakunta:  Lunda Sul
Väkiluku (2014):  393 000
Infobox OKVirheellinen NIMI-arvo: 
Saurimo on kaupunki Angolan koillisosissa. Se on Lunda Sulin maakunnan pääkaupunki. Saurimo sijaitsee 1 084 metrin korkeudella merenpinnasta ja sen arvioitu väkiluku oli 393 000 vuonna 2014.
Saurimo perustettiin sotilaalliseen käyttöön ja siellä oli Portugalin siirtomaavallan aikana ilmavoimien tukikohta. Vuonna 1918 siitä tehtiin entisen Lundan piirikunnan hallintokeskus. Aikoinaan paikkakunta oli nimetty Henrique de Carvalhoksi tutkimusmatkailijan mukaan. Se sai täydet kaupunkioikeudet vuonna 1956. Saurimo on paikallinen kaupan keskus, jonka teollisuus perustuu maataloustuotteiden käsittelyyn. Kaupunkia palvelee Saurimon lentoasema.
Sonic the Hedgehog 3 (elokuva)

| Sonic the Hedgehog 3 |
| --- | --- |

Ohjaaja:  Jeff Fowler
Käsikirjoittaja:   Pat Casey  Josh Miller  John Whittington 
Perustuu:  Segan videopelisarjaan Sonic the Hedgehog
Tuottaja:   Neal H. Moritz  Toby Ascher  Toru Nakahara  Hitoshi Okuno 
Säveltäjä:  Tom Holkenborg
Kuvaaja:  Brandon Trost
Leikkaaja:  Jim May
Pääosat:   Jim Carrey  Ben Schwartz  Colleen O’Shaughnessey  James Marsden  Tika Sumpter  Idris Elba  Keanu Reeves 
Valmistustiedot
Valmistusmaa:   Yhdysvallat  Japani 
Tuotantoyhtiö:   Sega Sammy Group  Original Film  Marza Animation Planet  Blur Studio 
Levittäjä:  Paramount Pictures
Ensi-ilta:   2024-12-2020. joulukuuta 2024 (Yhdysvallat)    2024-12-2727. joulukuuta 2024 (Suomi)  
Kesto:  110 minuuttia
Alkuperäiskieli:  englanti
Edeltäjä:  Sonic the Movie 2
Seuraaja:  Sonic the Hedgehog 4
Aiheesta muualla
IMDb 
Elonet
AllMovie
Infobox OKNimi-testi OK: 
Sonic the Hedgehog 3 on vuonna 2024 ensi-iltansa saava Jeff Fowlerin ohjaama toimintaseikkailuelokuva. Se perustuu Segan luomaan Sonic the Hedgehog -videopelisarjaan, ja on jatko-osa elokuville Sonic the Movie (2020) ja Sonic the Movie 2 (2022). Elokuvan pääosissa ovat Jim Carrey, Ben Schwartz, Colleen O’Shaughnessey, James Marsden, Tika Sumpter, Idris Elba ja Keanu Reeves.
Suunnitelmat kolmannelle Sonic-elokuvalle paljastettiin ViacomCBS:n sijoittajatapahtumassa, helmikuussa 2022, juuri ennen Sonic the Movie 2:n ensi-iltaa. Hollywoodin näyttelijöiden lakon 2023 vuoksi, animoitujen hahmojen kohtausten kuvaukset aloitettiin jo heinäkuussa 2023, Surreyssä, Englannissa. Fyysisten näyttelijöiden kohtausten kuvaukset aloitettiin myöhemmin Lontoossa, saman vuoden marraskuun aikana. Kuvaukset saatiin päätökseen maaliskuussa 2024. Elokuvan inspiraationa toimivat videopelit Sonic Adventure 2 (2001) ja Shadow the Hedgehog (2005).
Sonic the Movie 3 julkaistiin elokuvateattereihin Yhdysvalloissa 20. joulukuuta 2024 ja Suomessa 27. joulukuuta 2024.
Näyttelijät

| 0 | 1 | 2 |
| --- | --- | --- |
|  Jim Carrey  | … |  tohtori Ivo ”Eggman” Robotnik, professori Gerald Robotnik   |
|  Ben Schwartz  | … |  Sonic the Hedgehog (ääni)   |
|  Colleen O’Shaughnessey  | … |  Miles ”Tails” Prower (ääni)   |
|  James Marsden  | … |  Tom Wachowski   |
|  Tika Sumpter  | … |  Maddie Wachowski   |
|  Idris Elba  | … |  Knuckles the Echidna (ääni)   |
|  Keanu Reeves  | … |  Shadow the Hedgehog (ääni)   |
|  Krysten Ritter  | … |  johtaja Rockwell   |
|  Natasha Rothwell  | … |  Rachel   |
|  Shemar Moore  | … |  Randall Handel   |
|  Lee Majdoub  | … |  agentti Stone   |
|  Tom Butler  | … |  komentaja Walters   |
|  Adam Pally  | … |  Wade Whipple   |
|  Alyla Browne  | … |  Maria Robotnik   |
|  Sofia Pernas  | … |  Gabriella   |
|  Cristo Fernández  | … |  Pablo/Juan   |
|  James Wolk  | … |  nuori Walters   |
|  Jorma Taccone  | … |  Kyle Lancebottom   |
|  Richard Sutar  | … |  poliisikonstaapeli   |
|  Robert Clarkson  | … |  1970-luvun sotilas   |
|  Guy Robbins  | … |  poliisi   |
|  Tunde Salami  | … |  A.S.E.:n sotilas   |
|  Kevin C. Platinum  | … |  erikoisagentti   |
Näyttelijät > Suomenkieliset ääninäyttelijät

| 0 | 1 | 2 |
| --- | --- | --- |
|  Antti Timonen  | … |  tohtori Ivo ”Eggman” Robotnik, professori Gerald Robotnik   |
|  Markus Niemi  | … |  Sonic the Hedgehog   |
|  Amy Burgess  | … |  Miles ”Tails” Prower   |
|  Juha Varis  | … |  Tom Wachowski   |
|  Netta Laurenne  | … |  Maddie Wachowski   |
|  Tuukka Haapaniemi  | … |  Knuckles the Echidna   |
|  Panu Kangas  | … |  Shadow the Hedgehog   |
|  Hanna Kaila  | … |  Rachel   |
|  Yannick Yamajako  | … |  Randall Handel   |
|  Ilkka Villi  | … |  agentti Stone   |
|  Jussi Puhakka  | … |  komentaja Walters   |
|  Verneri Lilja  | … |  Wade Whipple   |
|  Oona Härmä  | … |  Maria Robotnik   |
|  Tuija Hanhikoski  | … |  johtaja Rockwell   |
|  Erika Heikkilä  | … |  Gabriella   |
|  Ilkka Hautala  | … |  Pablo/Juan, nuori Walters   |
|  Tero Koponen  | … |  Kyle Lancebottom   |
Näyttelijät > Suomenkielinen tuotanto

| --- | --- |
Dubbausstudio:: Eurotroll
Ohjaus/äänitys:: Julius Nuora
Käännös:: Marko Hartama
Tuottaja:: Pinja Hanski
Aiheesta muualla

Sonic the Hedgehog 3 Internet Movie Databasessa (englanniksi)
Sonic the Hedgehog -pelisarja
| --- | --- |
Tasohyppelyt: Sonic the Hedgehog |  Sonic the Hedgehog 2 | Sonic CD | Sonic the Hedgehog 3 | Sonic & Knuckles | Sonic Adventure | Sonic Adventure 2 | Sonic Heroes | Sonic the Hedgehog (2006) | Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit: Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit: Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit: Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit: SegaSonic the Hedgehog | Sonic the Fighters
Uudelleenjulkaisut: Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit: Sonic Crackers | Sonic X-treme
Muut pelit: Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat: Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös: Sega | Sonic Team | Luettelo pelisarjan peleistä | Luettelo pelisarjan hahmoista
Joel Osteen

| Joel Osteen |
| --- | --- |

Henkilötiedot
Syntynyt: 5. maaliskuuta 1963 (ikä 61) Houston, Texas
Kansalaisuus:   Yhdysvallat
Ammatti:  pappi, kirjailija, televisioevankelista
Kirjailija
Aiheet:  itsensä auttaminen, uskonto
Esikoisteos:  Elämän paras nyt
Aiheesta muualla
Kotisivut
Löydä lisää kirjailijoitaKirjallisuuden teemasivulta
Joel Scott Hayley Osteen (s. 5. maaliskuuta 1963)  on yhdysvaltalainen bestseller-kirjailija ja vanhempi pastori Lakewood Church -seurakunnassa Houstonissa, Texasissa. Hänen saarnansa tavoittavat yli seitsemän miljoonaa katsojaa Yhdysvalloissa ja miljoonia lisää ympäri maailman ohjelmien näkyvyysalueella. Osteenin johtama seurakunta on Yhdysvaltain suurin, ja sen kokouksiin osallistuu paikan päällä noin 44 000 ihmistä viikoittain.  Osteen on järjestänyt tilaisuuksia myös Yankee Stadiumilla ja Dodger Stadiumilla.
Saarnatyyli

Osteen sanoo, että hän päätti keskittyvänsä Jumalan hyvyyteen synnin sijasta. Kysyttäessä häneltä, että miksi hän ei sisällytä monia Raamatunkohtia kirjoihinsa, hän vastaa, että näkee itsensä enemmän elämän valmentajana. Osteen kertoo, että hän yrittää raamatullisia periaatteita yksinkertaisin menetelmin, tuomalla esiin rakkauden voiman ja positiivisen asenteen,
Osteen aloittaa kokoukset aina rukouksella, joka on muodostunut osaksi sitä mitä Lakewood-seurakunta on tänään. Rukous kuuluu seuraavasti, kun Osteen sanoo "Nostakaa Raamattunne ja toistakaa perässäni:
Teokset > Suomennetut teokset

Elämän paras nyt (Your Best Life Now: 7 Steps to Living at Your Full Potential, 2004), Suom. Hanna Helin, Kuva ja Sana, 2008, ISBN 9515851939
Tule hyvästä paremmaksi (Become a Better You: 7 Keys to Improving Your Life Every Day, 2007), Kuva ja Sana, 2009, ISBN 9789515852151
Sinun aikasi on nyt (It's Your Time : Activate Your Faith, Achieve Your Dreams, and Increase in God's Favor, 2009), Suom. Annamari Kortelainen, Kuva ja Sana, 2010, ISBN 9789515852342
Elämän paras aamu. Hartausteksti vuoden jokaiselle päivälle (Your Best Life Begins Each Morning: Devotions to Start Every New Day of the Year, 2008), Suom. Johanna Hartikainen, Kuva ja Sana, 2013, ISBN 978-951-585-280-9
Teokset > Suomentamattomat teokset

Becoming a Man of Unwavering Faith, FaithWords, 2011, ISBN 9780892968893
Scriptures And Meditations For Your Best Life Now
30 Thoughts for Victorious Living
Living the Joy Filled Life, ISBN 9781593496005
Choosing Life: One Day At A Time, ISBN 9781416543022
Making Wise Choices, ISBN 9781593496159
Daily Readings from Your Best Life Now: 90 Devotions for Living at Your Full Potential, 2009, ISBN 9780446550109
Your Best Life Now Journal: A Guide to Reaching Your Full Potential, 2005, ISBN 9780446577847
Scriptures and Meditations for Your Best Life Now, 2006, ISBN 9780446580656
Your Best Life Now for Moms, 2007, ISBN 9780446581004
Starting Your Best Life Now: A Guide for New Adventures and Stages on Your Journey, 2007, ISBN 978-0446581011
It's Your Time: 2011 Day-To-Day Calendar, 2010, ISBN 9780740797293
A Christmas Spirit, Simon & Schuster Ltd, 2010, ISBN 9780857201546
Guten Morgen!, 2010, ISBN 9783865915559
In dir steckt mehr, 2009, ISBN 9783865913722
Hope for Today Bible, Simon & Schuster, 2009, ISBN 9781416599890
Living in Favor, Abundance and Joy (2010)
Every Day a Friday: How to Be Happier 7 Days a Week (2011)
I Declare: 31 Promises to Speak Over Your Life (2012)
Break Out!: 5 Keys to Go Beyond Your Barriers and Live an Extraordinary Life (2013)
You Can, You Will: 8 Undeniable Qualities of a Winner (2014)
The Power of I Am: Two Words That Will Change Your Life Today (2015)
Think Better, Live Better: A Victorious Life Begins in Your Mind (2016)
Blessed in the Darkness: How All Things Are Working for Your Good (2017) ISBN 9781546033172
Teokset > Diskografia

Living in Favor, Abundance and Joy, Simon & Schuster Audio, ISBN 9781442305069
Giving Your Dreams A New Beginning, 2006, ISBN 9781593496531
The Christmas Spirit: Memories of Family, Friends, and Faith ISBN 9781442336360
Become a Better You: 7 Keys to Improving Your Life Every Day, 2007, ISBN 9780743569422
Good, Better, Blessed: Living with Purpose, Power and Passion, 2008, ISBN 9780743581684
It's Your Time: Activate Your Faith, Accomplish Your Dreams, and Increase in God's Favor, 2009, ISBN 9780743596855
Experiencing God's Favor, 2004, ISBN 9781593495473
Building Better Relationships, 2004, ISBN 9781593495626
Teokset > Dvd

Don't Lose your joy, 2007, ASIN B0031YHKPK
Making Good Decisions, 2006, ASIN B000PIF138
Life-Changing Words, 2006, ISBN 9781593495909
Renewed Hope And Restored Faith, 2006, ISBN 9781593496272
Enjoy Everyday, 2004, ISBN 9781593495831
Living A Life Of Peace, 2004, ISBN 9781931877558
Being Strengthened in Adversity, 2004, ISBN 9781593495749
Lakewood Church Grand Opening Service, 2005, ASIN B000PI7T3S
Aiheesta muualla

Joel Osteen -kotisivu
Lakewood Church -seurakunta (Arkistoitu – Internet Archive)
Joel Osteen Broadcastit englanniksi
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Korea  Alankomaat 
Henkilöt:  DDB
Liechtensteinin kansalaisuus

Liechtensteinin passi, jota maan kansalaiset voivat hakea
Liechtensteinin kansalaisuus on laillinen suhde yksittäisen henkilön ja Liechtensteinin ruhtinaskunnan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä

Syntyperäisiä Liechtensteinin kansalaisia ovat sellaiset henkilöt, joiden vanhemmista vähintään toinen on maan kansalainen lapsen syntyessä. Vuoteen 1996 asti kansalaisuuden saattoi siirtää vain isän puolelta, mikäli tämä oli Liechtensteinin kansalainen.
Liechtensteinin alueelta löytyneet lapset sekä Liechtensteinin kansalaisten adoptoimat lapset lasketaan myös syntyperäisiksi kansalaisiksi.
Kansalaisuuden saaminen hakemuksella

Liechtensteinissa on erikseen kunnan ja maan kansalaisuus. Ulkomaalaisen henkilön tulee ensin saada paikallisen kuntansa kansalaisuus. Hakijan tulee toimittaa kaikki kunnan vaatimat asiakirjat hakemukseensa liittyen, minkä jälkeen kunnassa järjestetään kansanäänestys ulkomaalaisen hyväksymisestä kuntalaiseksi. Mikäli hänet hyväksytään kuntalaiseksi, voi hän hakea maan kansalaisuutta.
Hakemuksen perusteella Liechtensteinin kansalaisuus voidaan myöntää henkilölle, joka täyttää seuraavat ehdot:
on asunut maassa vähintään 30 vuotta, joista viisi viimeisintä yhtäjaksoisesti
osaa saksaa vähintään tasolla B1
on luopunut muista kansalaisuuksistaan
on läpäissyt kansalaisuustestin; testissä on 27 kysymystä, joista oikein on vastattava vähintään 18:aan
Vaadittua asumisaikaa voidaan lyhentää seuraavissa tapauksissa:
Liechtensteinin kansalaisen kanssa naimisissa oleva hakija: 10 vuotta, joista avioliitossa yhdessä eletyt vuodet lasketaan kaksinkertaisina
Alle 20-vuotiaat hakijat: kaikki ennen 20. syntymäpäivää Liechtensteinissa asutut vuodet lasketaan kaksinkertaisena
Valtiottomat henkilöt, jotka ovat syntyneet Liechtensteinissa: 5 vuotta